CELEX: 32018D0828(02)
Language: lt
Date: 2018-08-22 00:00:00
Title: 2018 m. rugpjūčio 22 d. Komisijos įgyvendinimo sprendimas dėl vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje („Μαντινεία“ (Mantinia) (SKVN))

28.8.2018   
               
               
                  LT
               
               
                  Europos Sąjungos oficialusis leidinys
               
               
                  C 302/13
               
            
         KOMISIJOS ĮGYVENDINIMO SPRENDIMAS
         2018 m. rugpjūčio 22 d.
         dėl vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje
         
         („Μαντινεία“ (Mantinia) (SKVN))
         (2018/C 302/10)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
         kadangi:
         
                     (1)
                  
                  
                     Graikija atsiuntė produkto „Μαντινεία“ (Mantinia) specifikacijos pakeitimo paraišką pagal Reglamento (ES) Nr. 1308/2013 105 straipsnį;
                  
               
                     (2)
                  
                  
                     Komisija paraišką išnagrinėjo ir padarė išvadą, kad sąlygų, išdėstytų Reglamento (ES) Nr. 1308/2013 93–96 straipsniuose, 97 straipsnio 1 dalyje ir 100–102 straipsniuose, yra laikomasi;
                  
               
                     (3)
                  
                  
                     siekiant sudaryti sąlygas pareikšti prieštaravimą pagal Reglamento (ES) Nr. 1308/2013 98 straipsnį, produkto „Μαντινεία“ (Mantinia) specifikacijos pakeitimo paraiška turėtų būti paskelbta Europos Sąjungos oficialiajame leidinyje,
                  
               NUSPRENDĖ:
         
            Vienintelis straipsnis
            Produkto „Μαντινεία“ (Mantinia) (SKVN) specifikacijos pakeitimo paraiška pagal Europos Parlamento ir Tarybos reglamento (ES) Nr. 1308/2013 105 straipsnį yra pateikiama šio sprendimo priede.
            Remiantis Reglamento (ES) Nr. 1308/2013 98 straipsniu, šio sprendimo paskelbimas Europos Sąjungos oficialiajame leidinyje suteikia teisę per du mėnesius pareikšti prieštaravimą dėl šio straipsnio pirmoje pastraipoje nurodyto specifikacijos pakeitimo.
         
         
            Priimta Briuselyje 2018 m. rugpjūčio 22 d.
            
               
                  Komisijos vardu
               
               Pierre MOSCOVICI
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            
               „Μαντινεία“(Mantinia)
               
            
            
               PDO-GR-A1554-AM02
            
            
               Paraiškos data: 2016 6 10
            
            PRODUKTO SPECIFIKACIJOS PAKEITIMO PARAIŠKA
            1.   Pakeitimui taikomos taisyklės
            
            Reglamento (ES) Nr. 1308/2013 105 straipsnis. Reikšmingas pakeitimas
            2.   Pakeitimo aprašymas ir priežastys
            
            2.1.   Rūšinio putojančio baltojo vyno mažiausios natūralios alkoholio koncentracijos patikslinimas
            
            „Mantinia“ techninio dokumento Nr. PDO-GR-A1554 (produkto specifikacija ir bendrasis dokumentas) pakeitimu patikslinama rūšinio putojančio baltojo vyno, paženklinto nuorodomis brut nature, extra brut, brut, extra sec, sec, demi sec ir doux, mažiausia natūrali alkoholio koncentracija – vietoj 11 tūrio proc. nurodoma 9,5 tūrio proc., nes 11 tūrio proc. buvo nurodyta per klaidą, padarytą rengiant techninį dokumentą.
            Gaminant „Mantinia“ (SKVN) rūšinį putojantį vyną taikomas toks vynininkystės metodas, pagal kurį žaliavinio vyno mažiausia natūrali alkoholio koncentracija turi būti 9,5 tūrio proc., kad po antrinio fermentavimo faktinė alkoholio koncentracija galėtų pasiekti 11 tūrio proc.; jei gaminant putojantį vyną būtų naudojamas žaliavinis vynas, kurio mažiausia natūrali alkoholio koncentracija yra 11 tūrio proc., faktinė alkoholio koncentracija būtų 12,5 tūrio proc., o tai neatspindi tikrovės. Akivaizdu, kad 11 tūrio proc. natūrali alkoholio koncentracija buvo nurodyta per klaidą, nes tai neatitinka gerosios vynininkystės praktikos.
            Šis pakeitimas susijęs su bendrojo dokumento ir produkto specifikacijos skyriumi „Vyno (-ų) aprašymas“.
            2.2.   Sauso baltojo vyno ir rūšinio putojančio baltojo vyno galutinio produkto didžiausio gaunamo kiekio hektolitrais iš vieno hektaro patikslinimas
            
            „Mantinia“ techninio dokumento Nr. PDO-GR-A1554 (produkto specifikacija ir bendrasis dokumentas) pakeitimu patikslinamas sauso baltojo vyno ir rūšinio putojančio baltojo vyno galutinio produkto didžiausias gaunamas kiekis hektolitrais iš vieno hektaro – vietoj 66 hl nurodoma 82,5 hl, nes 66 hl buvo nurodyti per klaidą, padarytą rengiant techninį dokumentą.
            Dabartinėje produkto specifikacijoje nurodyta vertė yra daug žemesnė nei praktiškai gaunama vertė. Praktiškai, atsižvelgiant į tai, kad nustatytas vynuogyno derlius yra 1 100 kg vynuogių iš vienos stremos (1 000 m2), iš 66 hl iš vieno hektaro gaunama 60 % nupilamo vyno. Toks kiekis yra labai mažas ir bet kokiu atveju neatitinka šiuolaikinės vyno gamybos specifikacijų. Jei vynas gaminamas vietos vyno gamyklose naudojant kuo mažiau technologijų, gaunamas nupilamo vyno perteklius (74 %), o kai kuriais atvejais šis kiekis gali siekti net 78 % Taip pat reikėtų atkreipti dėmesį į tai, kad tam tikros vynuogės būna sultingesnės, taigi iš jų gaunamas didesnis kiekis. Atsižvelgiant į tai ir į šiuolaikinių technologijų suteikiamą galimybę tinkamai išspausti sultis iš vynuogių ir gauti didžiausią procentinę dalį grynos vynuogių misos fermentavimui, iš tikro didžiausias gaunamas kiekis yra 75 % Naudojant šią procentinę dalį ir nustatytą vynuogyno derlių – 1 100 kg iš 1 000 m2 ploto, gaunamas rekomenduojamas kiekis – 82,5 hl.
            Šis pakeitimas susijęs su bendrojo dokumento ir produkto specifikacijos skyriais „Sauso baltojo vyno galutinio produkto didžiausias gaunamas kiekis hektolitrais iš vieno hektaro“ ir „Rūšinio putojančio baltojo vyno galutinio produkto didžiausias gaunamas kiekis hektolitrais iš vieno hektaro“.
            BENDRASIS DOKUMENTAS
            1.   Įregistruotas pavadinimas
            
            „Μαντινεία“ (Mantinia)
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  
                     
                        5.
                     
                     
                        Rūšinis putojantis vynas
                     
                  4.   Vyno (-ų) aprašymas
            
            
               1 kategorijos sausas baltasis vynas
            
            
                        —
                     
                     
                        Mažiausia natūrali alkoholio koncentracija – 11,0 tūrio proc.
                     
                  
                        —
                     
                     
                        Visuminė alkoholio koncentracija – mažiausiai 11 tūrio proc.
                     
                  
                        —
                     
                     
                        Bendras cukraus kiekis – 0–4 g/l.
                     
                  Išvaizda. Šiaudų spalvos (gelsvos) su žaliais atspalviais, kurie vynui subrendus gali tapti tamsiai geltoni.
            Aromatas. Sudėtingas ir intensyvus aromatas su vaisių (daugiausia citrusinių) ir gėlių (rožių, jazminų ir kt.) kvapais, kurie būdingi naudojamų veislių vynuogėms ir priklauso nuo kiekvienos jų procentinės dalies. Vynui bręstant atsiranda neorganinių akcentų.
            Skonis. Išskirtinis vietovei būdingas subalansuotas sodrus skonis ir rūgštingumas. Aromatingas ilgai išliekantis poskonis.
            Bendrosios analitinės savybės
            
                        Didžiausia visuminė alkoholio koncentracija (tūrio proc.)
                     
                     
                         
                     
                  
                        Mažiausia faktinė alkoholio koncentracija (tūrio proc.)
                     
                     
                        11,0 
                     
                  
                        Mažiausias bendrasis rūgštingumas
                     
                     
                        5,0  g/l vyno rūgšties
                     
                  
                        Didžiausias lakusis rūgštingumas (miliekvivalentais litre)
                     
                     
                        18
                     
                  
                        Didžiausias bendras sieros dioksido kiekis (miligramais litre)
                     
                     
                        200
                     
                  Jei nenurodyta konkreti vertė, taikomi ES teisės aktuose nustatyti apribojimai.
            
               5 kategorijos rūšinis putojantis baltasis vynas
            
            Vynas, paženklintas nuorodomis brut nature, extra brut, brut, extra sec, sec, demi sec, doux.
            
                        —
                     
                     
                        Mažiausia natūrali alkoholio koncentracija – 9,5 tūrio proc.
                     
                  
                        —
                     
                     
                        Visuminė alkoholio koncentracija – mažiausiai 11,0 tūrio proc.
                     
                  
                        —
                     
                     
                        Perteklinis slėgis butelyje – mažiausiai 3,5 bar.
                     
                  Išvaizda. Gelsvai žalsvos spalvos su plona burbuliukų juostele, laikui bėgant spalva intensyvėja ir stiprėja.
            Aromatas. Rožių, medaus ir vaisių kvapai.
            Skonis. Gaivus skonis dėl didelio rūgštingumo ir sudėtyje esančio anglies dioksido (CO2). Priklausomai nuo vyno cukraus kiekio poskonis ir skonio balansas gali būti nuo sauso iki saldaus.
            Putojančio vyno, paženklinto nuoroda brut nature, cukraus kiekis yra iki 3 g/l, putojančio vyno, paženklinto nuoroda extra brut, – iki 6 g/l, putojančio vyno, paženklinto nuoroda brut, – iki 12 g/l, putojančio vyno, paženklinto nuoroda extra sec, – 12–17 g/l, putojančio vyno, paženklinto nuoroda sec, – 17–32 g/l, putojančio vyno, paženklinto nuoroda demi sec, – 32–50 g/l, o putojančio vyno, paženklinto nuoroda doux, – daugiau kaip 50 g/l.
            Bendrosios analitinės savybės
            
                        Didžiausia visuminė alkoholio koncentracija (tūrio proc.)
                     
                     
                         
                     
                  
                        Mažiausia faktinė alkoholio koncentracija (tūrio proc.)
                     
                     
                        11,0 
                     
                  
                        Mažiausias bendrasis rūgštingumas
                     
                     
                        5,5  g/l vyno rūgšties
                     
                  
                        Didžiausias lakusis rūgštingumas (miliekvivalentais litre)
                     
                     
                        18
                     
                  
                        Didžiausias bendras sieros dioksido kiekis (miligramais litre)
                     
                     
                        185
                     
                  Jei nenurodyta konkreti vertė, taikomi ES teisės aktuose nustatyti apribojimai.
            5.   Vyno gamybos metodai
            
            a)   
                  Pagrindiniai vynininkystės metodai
               
            
            
               1 kategorijos baltojo vyno gamyba
            
            
               Vyno gamybos apribojimai
            
            „Mantinia“ (SKVN) baltasis vynas gaminamas taikant a) tradicinį baltojo vyno gamybos metodą arba b) išgavimo prieš fermentuojant metodą. Tuomet vynui leidžiama ramiai nusistovėti ir pridedama rinktinių grynų mielių kultūrų, kurios išryškina vyno aromatines savybes. Alkoholinio fermentavimo metu temperatūra neviršija 20 °C.
            „Mantinia“ (SKVN) vynas gaminamas iš šių vynuogių rūšių: „Moschofilero“ (bent 85 %) ir „Asproudes“.
            
               5 kategorijos rūšinio putojančio baltojo vyno gamyba
            
            
               Vyno gamybos apribojimai
            
            Putojantys vynai gaminami taikant tradicinį fermentavimo metodą butelyje arba fermentavimo uždaroje talpykloje metodą. Taikant pirmąjį metodą sausas žaliavinis vynas fermentuojamas butelyje, pridedant mielių ir cukraus. Pirmiausia butelis užkemšamas metaliniu užspaudžiamu dangteliu, o fermentavimo procesas gali trukti kelis mėnesius. Pašalinus mieles, butelis užkemšamas standartiniu kamščiu.
            
               Vynmedžių formavimo sistemos
            
            
               Auginimo metodas
            
            Vynuogės, naudojamos „Mantinia“ (SKVN) vynams gaminti, auga ant trumpai apgenėtų vynmedžių, kuriems suteikta taurės arba tiesės forma (1–2 pumpurai).
            
               Vynui gaminti taikomi specialūs vynininkystės metodai
            
            
               Specialus vynininkystės metodas
            
            Kad „Mantinia“ (SKVN) sausiems baltiesiems vynams pavadinti būtų galima vartoti terminą Réserve, jie turi būti brandinti iš viso ne mažiau kaip vienus (1) metus, iš kurių ne mažiau kaip šešis (6) mėnesius – ąžuolo statinėse ir tris (3) mėnesius – buteliuose.
            Kad „Mantinia“ (SKVN) sausiems baltiesiems vynams pavadinti būtų galima vartoti terminą Grande Réserve, jie turi būti brandinti iš viso ne mažiau kaip dvejus (2) metus, iš kurių ne mažiau kaip dvylika (12) mėnesių – ąžuolo statinėse ir šešis (6) mėnesius – buteliuose.
            b)   
                  Didžiausias gaunamas kiekis
               
            
            1 kategorijos sauso baltojo vyno vynuogių didžiausias gaunamas kiekis iš vieno hektaro –
            11 000 kg vynuogių iš vieno hektaro.
            1 kategorijos sauso baltojo vyno galutinio produkto didžiausias gaunamas kiekis iš vieno hektaro –
            82,5 hl iš vieno hektaro.
            5 kategorijos rūšinio putojančio baltojo vyno vynuogių didžiausias gaunamas kiekis iš vieno hektaro –
            11 000 kg vynuogių iš vieno hektaro.
            5 kategorijos rūšinio putojančio baltojo vyno galutinio produkto didžiausias gaunamas kiekis iš vieno hektaro –
            82,5 hl iš vieno hektaro.
            6.   Nustatyta geografinė vietovė
            
            Vynmedžių auginimo vietovė, kurioje gaminamas „Mantinia“ (SKVN) vynas, apima vynuogynus, esančius Tripolio savivaldybės teritorijoje, konkrečiau: Tripolio administraciniame vienete ir jame esančiose vietos bendruomenėse: Agios Vasilios Mantinias, Agios Konstantinos, Merkovounio, Pelagos, Skopi; Tegėjos administraciniame vienete esančiose vietos bendruomenėse: Lithovounia, Magoula, Rizes, Psili Vrysi; Mantinėjos administraciniame vienete esančiose vietos bendruomenėse: Artemisio, Kapsas, Loukas, Nestani, Pikernis, Sagkas, Simiades; Koritijo administraciniame vienete esančiose vietos bendruomenėse: Agiorgitiko, Zevgolateio, Neochori Mantinia, Partheni, Steno; Levidžio administraciniame vienete esančiose vietos bendruomenėse: Kandila, Levidi, Orchomenos, Palaiopyrgos; Šiaurės Kinurijos savivaldybėje esančios Dolianos vietos bendruomenės gyvenvietėje Kouvli.
            7.   Pagrindinės vyninių vynuogių veislės
            
            
                         
                     
                     
                        „Asproudes B“
                     
                  
                         
                     
                     
                        „Moschofilero N“ – „Mavrofilero“.
                     
                  8.   Ryšys (-iai) su geografine vietove
            
            
               Geografinės vietovės duomenys
            
            Sauso baltojo vyno (1 kategorija) ir rūšinio putojančio baltojo vyno (5 kategorija) kokybė, istorinis ryšys, kultūriniai, socialiniai ir ekonominiai ryšiai, geografinė aplinka ir geografinė kilmė.
            a)   Kokybė
            
            „Mantinia“ (SKVN) sauso baltojo vyno ir rūšinio putojančio vyno kokybė priklauso nuo šiems vynams gaminti naudojamų vynuogių veislės ir joms nokstant regione vyraujančių klimato sąlygų. Tačiau vyno kokybei taip pat svarbu gera žaliavų būklė ir vyno gamybos procesas, o taikant tinkamus auginimo metodus užtikrinama, kad būtų laikomasi rekomendacijų dėl gaunamo kiekio.
            b)   Istorinis ryšys
            
            Regione dar nuo antikos laikų puoselėjamos vynuogių auginimo tradicijos, kaip matyti iš įvairių archeologinių radinių, kuriais remiantis regionas siejamas su vynu ir Dioniso garbinimu. Iš šios vietovės taip pat kilęs vynas „Pausania“, kuris, kaip manoma, yra seniausias vynas pasaulyje. Homeras aprašo Mantinėją kaip „vynuogynų kraštą“.
            Čia XX a. pradžioje buvo pagamintas pirmasis graikiškas putojantis vynas iš aromatingosios vynuogės „Moschofilero“.
            c)   Kultūriniai, socialiniai ir ekonominiai ryšiai
            
            1971 m. „Mantinia“ (SKVN) vietovė buvo pripažinta dėl regione nuo seno puoselėjamų vynuogių auginimo ir vyno gamybos tradicijų. Tai paskatino toliau vystyti Mantinėjos vyno sektorių, be kita ko, išplečiant vynuogių auginimo teritorijas ir įsteigiant naujas vyno gamyklas.
            „Mantinia“ (SKVN) vynai kelis kartus buvo įvertinti tarptautiniais apdovanojimais, o vynuogių veislė „Moschofilero“ ir „Mantinia“ vynas laikomi graikiško vyno ambasadoriais rengiant strateginį planą, kaip reklamuoti graikišką vyną.
            d)   Geografinė aplinka ir geografinė kilmė
            
            „Mantinia“ (SKVN) vyno gamybos vietovė išsidėsčiusi centrinėje ir rytinėje Arkadijos dalyje. Ši vietovė – plynaukštė, kurios vidutinis aukštis siekia 660 m, – vadinama Mantinėjos lauku.
            Dirvožemis skirstomas į šias tris genetines dirvožemio kategorijas:
            
                         
                     
                     
                        A) „Entisols“, B) „Inceptisols“, C) „Alfisols“.
                     
                  Lygumose esantys dirvožemiai sudaryti iš sąnašų ir smėlingo molio bei raudonžemio. Šlaitai sudaryti iš kalkakmenio ir dolomito kalkakmenio. Dirvožemis yra mažai arba vidutiniškai derlingas, išplautas, jame mažai kalcio karbonato. Dirvožemio sudėtis mechaninė, ji gali būti įvairi – nuo smėlio, priemolio, sunkaus smėlio iki sunkaus molio. Organinių medžiagų paviršiaus sluoksniuose nėra daug ir leidžiantis giliau jų vis mažėja. Dirvožemio pH 5,5–7,5 yra palankus augti vynmedžiams, kurie nuolat gauna maisto medžiagų. Vietovės dirvožemis labai pralaidus, todėl augalai gauna reikiamą maisto medžiagų kiekį.
            Vidutinė didžiausia ir mažiausia temperatūra vynuogių auginimo sezono metu (balandžio–spalio mėn.) yra atitinkamai 24,9 °C ir 10,5 °C, o regiono saulės šiluminės energijos indeksas yra 4 056 vienetų. Tokiomis sąlygomis vynuogių auginimo sezonas trunka 235 dienas. Nors metinis kritulių kiekis siekia 781 mm, skirtingais sezonais jie pasiskirsto, kaip įprasta Viduržemio jūros klimatui, – daugiausiai kritulių iškrenta gruodžio mėn. (176 mm), mažiausiai – rugpjūčio mėn. (14 mm). Kadangi vynuogių auginimo sezono metu vidutinis kritulių kiekis yra 260 mm, kai kuriais metais „Moschofilero“ vynmedžiams gali šiek tiek trūkti vandens.
            Vasaros karštį sumažina švelnūs brizai, daugiausiai pučiantys iš šiaurės.
            
               Informacija apie sausą baltąjį vyną (1 kategorija)
            
            „Mantinia“ (SKVN) baltieji vynai yra šiaudų geltonumo spalvos su žalsvais ir rausvais atspalviais, sodraus aromato su citrusinių vaisių, citrinų žiedų, rožių žiedų ir jazminų kvapais. Šis vynas pasižymi sodrumu, išskirtiniu rūgštingumu, geru skonio balansu ir ilgai išliekančiu aromatingu poskoniu. Jei vynas laikomas ąžuolo statinėse, jis įgauna apimties ir gomuriu jaučiamo glotnumo.
            
               Sauso baltojo vyno (1 kategorija) priežastinė sąveika
            
            Mantinėjos regione augančios vynuogės „Moschofilero“ puikiai prisitaikiusios prie vietos makroklimato. Šioms vynuogėms palanki aukštuminė Arkadijos padėtis ir šaltas klimatas – šie veiksniai turi įtakos tam, kad vynuogės prinoksta vėlai, per pirmas dešimt spalio mėn. dienų. Saulės šviesa, neaukšta temperatūra vasarą ir gilus vėsus plynaukštės dirvožemis prisideda prie, palyginti su kitais derlių auginančiais regionais, lėto ir vėlyvo vynuogių nokimo. Vasaros mėnesiais temperatūra dieną ir naktį labai skiriasi – tai padeda išlaikyti aukštą rūgštingumo lygį ir išvystyti aromatines savybes, būdingas šiai veislei. Dėl plynaukštės dirvožemio sudėties galima pagaminti sodrų vidutinės alkoholio koncentracijos vyną. „Moschofilero“ veislės vynuogių kvapų gama išgaunama Mantinėjos plynaukštėje, nes likus mėnesiui iki derliaus nuėmimo vyrauja neaukšta temperatūra (18,8 °C), artima vynmedžiams palankiausiai temperatūrai. Tai, kad temperatūra nepakyla labai aukštai (nebūna karščio bangų), padeda vynuogėse išlaikyti organines rūgštis, todėl iš jų gaminamas vynas pasižymi dideliu bendruoju rūgštingumu, žemu pH ir gaiviu skoniu.
            Be to, ilgametę regiono vynuogių augintojų patirtį derinant su tokiais naujausiais vynuogių auginimo metodais, kaip lapų pašalinimas, pumpurų pašalinimas ir neprinokusių vaisių ir daržovių derliaus nuėmimas, gaunamos kokybiškos žaliavos.
            Geografiniu požiūriu makroklimatas kartu su „Moschofilero“ veislės vynuogių savybėmis yra labai svarbūs veiksniai atskiriant šios vietovės vynus nuo kitose žemiau esančiose Peloponeso pusiasalio vietovėse iš tos pačios veislės vynuogių gaminamų vynų.
            
               Informacija apie rūšinį putojantį baltąjį vyną (5 kategorija)
            
            „Mantinia“ (SKVN) rūšiniai putojantys vynai yra gelsvai žalsvos spalvos su plonomis burbuliukų juostelėmis, kurios laikui bėgant intensyvėja ir stiprėja, paryškindamos gaivų vynuogės „Moschofilero“ skonį. Šie vynai išsiskiria rožių, medaus ir citrusinių vaisių aromatais, taip pat saldžių kepinių kvapu ir gaiviu skoniu, kurį paryškina didelis rūgštingumas ir anglies dioksidas.
            Priklausomai nuo cukraus kiekio „Mantinia“ (SKVN) rūšinio putojančio vyno poskonis ir skonio balansas gali būti nuo sauso iki saldaus.
            
               Rūšinio putojančio baltojo vyno (5 kategorija) priežastinė sąveika
            
            Vynuogių veislė „Moschofilero“ priskiriama prie daugiavalenčių veislių, nes įvairiais nokimo etapais susidaranti cheminė sudėtis yra tinkama daugiau nei vienos rūšies vynui gaminti.
            Dėl Mantinėjos makroklimato – aukštuminės padėties ir šalto klimato – galima pagaminti rūšinį putojantį vyną, pasižymintį aukščiausios kokybės savybėmis.
            Gaminant rūšinį putojantį vyną, vietovėje atrenkami vynuogynai, kurių derlių galima nuimti anksti dėl teritorijoje susiformavusio mezoklimato. Iš anksti skinamų vynuogių gaunamas mažos alkoholio koncentracijos didelio rūgštingumo bazinis vynas su visiškai atsiskleidusiais pradiniais aromatais, kurį galima naudoti rūšiniam putojančiam vynui gaminti.
            9.   Kitos pagrindinės sąlygos
            
            
               Papildomos su vyno ženklinimu susijusios nuostatos
            
            Kitų sąlygų tipas: papildomos nuostatos dėl ženklinimo.
            Teisinė sistema: nustatyta ES teisės aktuose.
            Sąlygos aprašymas:
            Komisijos reglamento (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu, 66 straipsnio 1, 2 ir 6 dalys.
            
               Papildomos su vyno ženklinimu susijusios nuostatos
            
            Teisinė sistema: nustatyta nacionalinės teisės aktuose.
            Kitų sąlygų tipas: papildomos nuostatos dėl ženklinimo.
            Sąlygos aprašymas: konkretiems gamybos metodams pavadinti vartojami terminai.
            2005 m. birželio 9 d. Ministro sprendimas Nr. 280557, kuriuo nustatomas vynų su aukštesnės kokybės kilmės ir vietos vynų nuoroda nokinimo, brandinimo ir teikimo rinkai laikas ir ženklinant tokius vynus vartojami terminai, susiję su jų gamybos arba paruošimo metodais (2005 m. birželio 15 d. Vyriausybės oficialusis leidinys, II serija, Nr. 818).
            
               Papildomos su vyno ženklinimu susijusios nuostatos
            
            Teisinė sistema: nustatyta nacionalinės teisės aktuose.
            Kitų sąlygų tipas: papildomos nuostatos dėl ženklinimo.
            Sąlygos aprašymas: vynuogių derliaus metų nurodymas ant etiketės.
            Jei ženklinant vyną vartojami terminai ΝΕΟΣ ΟΙΝΟΣ arba ΝΕΑΡΟΣ ΟΙΝΟΣ (JAUNAS VYNAS), vadovaujantis 2005 m. birželio 9 d. Ministro sprendimo Nr. 280557, kuriuo nustatomas vynų su aukštesnės kokybės kilmės ir vietinių vynų nuoroda nokinimo, brandinimo ir teikimo rinkai laikas ir ženklinant tokius vynus vartojami terminai, susiję su jų gamybos arba paruošimo metodais (Vyriausybės oficialusis leidinys, II serija, Nr. 818, 2005 m. birželio 15 d.), 2 straipsnio 1 dalimi, privaloma nurodyti vynuogių derliaus metus.
            
               Papildomos su vyno ženklinimu susijusios nuostatos
            
            Teisinė sistema: nustatyta nacionalinės teisės aktuose.
            Kitų sąlygų tipas: papildomos nuostatos dėl ženklinimo.
            Sąlygos aprašymas: ženklinimo sąlygos pagal nacionalinės teisės aktus.
            Pagal 2002 m. vasario 7 d. Ministro sprendimą Nr. 235309, ženklinant „Mantinia“ vyną su saugoma kilmės vietos nuoroda, galima vartoti šiuos terminus:
            ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (BALTASIS VYNAS IŠ BALTŲJŲ VYNUOGIŲ), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ arba ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (BALTASIS VYNAS IŠ RAUSVŲJŲ ARBA PILKŲJŲ VYNUOGIŲ), ΟΙΝΟΣ ΛΟΦΩΝ/Vin de collines (VYNAS IŠ KALVOSE ESANČIŲ VIETOVIŲ), ΟΙΝΟΣ ΠΛΑΓΙΩΝ/Vin de coteaux (VYNAS IŠ ŠLAITUOSE ESANČIŲ VIETOVIŲ), ΟΡΕΙΝΩΝ ΑΜΠΕΛΩΝΩΝ arba ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles montagneux (KALNUOTŲ VIETOVIŲ VYNUOGYNAI ARBA KALNUOTŲ VIETOVIŲ VYNŲ VYNUOGYNAI).
            
               Nuoroda į produkto specifikaciją
            
            http://www.minagric.gr/images/stories/docs/agrotis/POP-PGE/OINOS/POP_tropo_prodiagrafes_mantinia281217.pdf.